Мы махуэхэм
Дыгъэгъазэм и 9, щэбэт
ЛъэпкъгъэкIуэд щIэпхъаджагъэ зыкIэлъызэрахьэу ягъэкIуэдахэр ягу къыщагъэкIыж, геноцидыр мыдэным я дунейпсо махуэщ
Iулъхьэ тын-къеIыхыным пэщIэтыным и дунейпсо махуэщ. 2003 гъэм Меридэ къалэм (Мексикэ) щекIуэкIа конференцым Iэ щытрадзауэ щытащ Лъэпкъ Зэкъуэтхэм я Зэгухьэныгъэм Коррупцэм пэщIэтыным хуэунэтIауэ къищта конвенцэм.
Урысейм щагъэлъапIэ Хэкум и ЛIыхъужьхэм я махуэр
1923 гъэм «Звезда» литературэ журналыр къызэрагъэпэщащ.
1960 гъэм лажьэу яутIыпщащ Волжскэ ГЭС-р.
1992 гъэм США-м щIэныгъэхэмкIэ и лъэпкъ академием къыщызэрагъэпэщащ «Сорос и Фонд» зыфIаща псапащIэ зэгухьэныгъэр. Ар зи жэрдэмри зи мылъкукIэ лажьэри мелардырыбжэ Сорос Джорджщ (иджыпсту абы доллар мелард 25-м нэблагъэ иIэу къагъэлъагъуэ).
Урысей армэм и генерал-майор, къэралым и дамыгъэ лъапIэ куэд зыхуагъэфэща Анзор Хьэту къызэралъхурэ илъэс 215-рэ ирокъу.
Тхыдэ щIэныгъэхэм я доктор, профессор, Къэрал Эрмитажым и унафэщI Пиотровский Борис и ныбжьыр илъэс 73-рэ ирокъу.
Америкэм щыщ актёр, продюсер, режиссёр цIэрыIуэ Малкович Джон и ныбжьыр илъэс 64-рэ ирокъу.
Медицинэ щIэныгъэхэм я доктор, КъШКъУ-м и профессор Щауэхужь Замир и ныбжьыр илъэс 55-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр граду-си 4 — 5, жэщым щIыIэр градуси 2 — 1 щыхъунущ.
Дыгъэгъазэм и 10, тхьэмахуэ
ЦIыхум и хуитыныгъэхэм я дунейпсо махуэщ. 1948 гъэм Лъэпкъ Зэкъуэтхэм я Зэгухьэныгъэм цIыхум и хуитыныгъэхэр щыубзыхуа, псоми я зэхуэдэ Декларацэр къищтащ. 1950 гъэм ООН-м и Ассамблее Нэхъыщхьэм и зэхуэсым унафэ къыщащтащ илъэс къэс дыгъэгъазэм и 10-м а махуэр гъэлъэпIэным теухуауэ.
Нобель и махуэщ(Нобель и саугъэтхэр щат махуэщ). А саугъэтыр япэу щатар 1901 гъэрщ.
Футболым и дунейпсо махуэщ
Урысей МВД-м связымкIэ и къулыкъур къыщызэрагъэпэща (1949 гъэм) махуэщ
Таиландым и Конституцэм и махуэщ
1768 гъэм Георг Ещанэм и унафэ- кIэ Инджылызым къыщызэрагъэпэщащ Пащтыхьыгъуэм художествэхэмкIэ и академиер.
1987 гъэм усакIуэ, тхакIуэ Бродский Иосиф Нобель и саугъэтыр къратащ.
Урыс усакIуэ, «Современник», «Отечественные записки» журналхэм я редактору щыта Некрасов Николай къызэралъхурэ илъэси 196-рэ ирокъу.
Совет циркым щыджэгуа, СССР-м и цIыхубэ артист Румянцев Михаил къызэралъхурэ илъэси 116-рэ ирокъу.
Хоккеистуи футболистуи щыта, СССР-м спортымкIэ щIыхь зиIэ и мастер, СССР-м щIыхь зиIэ и гъэсакIуэ Тарасов Анатолий къызэралъхурэ илъэс 99-рэ ирокъу.
Филологие щIэныгъэхэм я доктор, АР-м щIэныгъэмкIэ щIыхь зиIэ и лэжьакIуэ Гъыш Нухь и ныбжьыр илъэс 82-рэ ирокъу.
Физико-математикэ щIэныгъэхэм я доктор, КъБКъУ-м и профессор, ЩIДАА-м и академик Лафыщ Мухьэмэд и ныбжьыр илъэс 81-рэ ирокъу.
Дирижёр цIэрыIуэ, СССР-м и цIыхубэ артист, СССР-м и Къэрал саугъэтым тIэунейрэ и лауреат Темыркъан Юрий и ныбжьыр илъэс 79-рэ ирокъу.
Медицинэ щIэныгъэхэм я доктор, КъБКъУ-м и профессор Былымгъуэт Борис къызэралъхурэ илъэс 79-рэ ирокъу.
Уэрэдус, КъБР-м гъуазджэхэмкIэ щIыхь зиIэ и лэжьакIуэ Согуэ Данил и ныбжьыр илъэс 78-рэ ирокъу.
Жылагъуэ лэжьакIуэ, КъШР-м и «Адыгэ Хасэм» и тхьэмадэу щыта Шэрджэс Мухьэмэд и ныбжьыр илъэс 70 ирокъу.
Самбо бэнэкIэмкIэ дунейм пщыкIузрэ и чемпион хъуа Хьэсанэ Мурат и ныбжьыр илъэс 47-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 4 — 6, жэщым щIыIэр градуси 3 — 1 щыхъунущ.
Дыгъэгъазэм и 11, блыщхьэ
Бгыхэм я дунейпсо махуэщ
Танго къэфэкIэм и дунейпсо махуэщ
1802 гъэм император Александр Езанэм унафэ къыдигъэкIащ зэпымыууэ лэжьэну мафIэсгъэункIыфI IуэхущIапIэ Санкт-Петербург къыщызэгъэпэщыным теухуауэ. Абы лэжьэн щIидзащ 1803 гъэм и гъатхэм.
1815 гъэм Петербург щыIэ Берже заводым япэ урыс кхъухьыр щащIащ.
1946 гъэм ООН-м Сабийхэм защIэгъэкъуэнымкIэ фонд къызэригъэпэщащ.
1956 гъэм Мэлбахъуэ Тимборэ КПСС-м и обкомым и япэ секрета- ру хахащ.
Нэмыцэ бактериолог цIэрыIуэ, Нобель и саугъэтыр зрата Кох Роберт къызэралъхурэ илъэси 174-рэ ирокъу.
Урысей политик, публицист Плеханов Георгий къызэралъхурэ илъэси 161-рэ ирокъу.
Франджы актёр, тхакIуэ, сурэтыщI, скульптор Марэ Жан къызэралъхурэ илъэси 104-рэ ирокъу.
Урыс тхакIуэ, Нобель и саугъэтым и лауреат Солженицын Александр къызэралъхурэ илъэс 99-рэ ирокъу.
Тхыдэ щIэныгъэхэм я доктор, КъБКъУ-м и профессор Щхьэгуэш ШотIэ къызэралъхурэ илъэс 95-рэ ирокъу.
Совет теннисист, актёр, спорт комментатор цIэрыIуэу щыта, УФ-м и цIыхубэ артист Озеров Николай къызэралъхурэ илъэс 95-рэ ирокъу.
Актёр, УФ-м и цIыхубэ артист Светин Михаил (и цIэ дыдэр Гольцман Михаилщ) къызэралъхурэ илъэс 87-рэ ирокъу.
КъБР-м и цIыхубэ сурэтыщI Абей Виктор и ныбжьыр илъэс 82-рэ ирокъу.
Совет музыкант, уэрэджыIакIуэ, «Машина времени» гуп цIэрыIуэр къызэзыгъэпэща, УФ-м и цIыхубэ артист Макаревич Андрей и ныбжьыр илъэс 64-рэ ирокъу.
КъБР-м мэкъумэш хозяйствэмкIэ щIыхь зиIэ и лэжьакIуэ Сэкрэк Владимир и ныбжьыр илъэс 61-рэ ирокъу.
«Кабардинка» ансамблым и къэфакIуэ пажэу щыта, КъБР-м и цIыхубэ артисткэ Егъэн (Багъэтыр) Мадинэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Махуэм хуабэр градуси 3 — 4, жэщым щIыIэр градуси 2 — 1 щыхъунущ.
